C 349/138
LV
Eiropas Savienības Oficiālais Vēstnesis
29.9.2023.
3.7.
Pamatojoties uz paketes “Gatavi mērķrādītājam 55 %” piemērošanas jomu, kas attiecas uz emisijām no visām nozarēm, Komisijas priekšlikumā par lielas noslodzes transportlīdzekļiem SEG emisiju samazināšanas mērķrādītāju noteikšanai ir pieņemta metode “no uzpildes stacijas līdz riteņiem”, ko izmanto arī regulā par mazas noslodzes transportlīdzekļiem (15).
Šādu metodi dēvē arī par “izpūtēja” metodi, jo tajā ņem vērā tikai CO2 emisijas no transportlīdzekļa tā ekspluatācijas laikā, savukārt uz SEG emisijām transportlīdzekļa ražošanas laikā vai degvielas vai enerģijas ražošanas laikā attiecas citi tiesību akti, piemēram, ES emisijas kvotu tirdzniecības sistēma.
Aplūkotajā tiesību aktā atjaunīgu un mazoglekļa degvielu ieguldījums noteikto mērķrādītāju sasniegšanai tika noraidīts, jo Komisija uzskatīja, ka tas nav ne rentabls, ne efektīvs.
4.
Vispārīgas piezīmes 4.1.
EESK atzinīgi vērtē minētās regulas mērķi paātrināt sektora dekarbonizācijas tempu un veicināt tā strukturālo pārveidi.
Eiropas transporta nozarei ir jāatjauno autotransports, pakāpeniski ieviešot jaunas spēka pārvada tehnoloģijas (elektriskie/ūdeņraža elementi un ūdeņradis (ICE)).
Eiropas Savienībai būtu jāizmanto iespēja kļūt par līderi ekoloģiski tīru transportlīdzekļu ražošanā.
Attīstības tendences liecina, ka minētās tehnoloģijas ir dzīvotspējīgs un rentabls risinājums standarta izmantošanai īsas, vidējas satiksmes un (pakāpeniski) tālsatiksmes kravas automobiļos.
4.2.
EESK atzīmē, ka priekšlikums pārsniedz pašlaik Ķīnā ierosinātos mērķrādītājus, bet nesasniedz nesen Kalifornijā pieņemtajos noteikumos paredzēto mērķrādītāju.
Ķīna 2022. gada jūnijā paziņoja par priekšlikumu (Stage 4), kas paredz līdz 2026. gadam par 15 % paaugstināt degvielas patēriņa standartus lielas noslodzes sektorā kā vispārēju mērķrādītāju visos transportlīdzekļu segmentos, lai aizstātu iepriekšējo Stage 3, kurš tika īstenots 2019. gadā.
Tiek lēsts, ka 2016. gadā pieņemtie ASV Phase 2 standarti, ko piemēro no 2018. līdz 2027. gadam, samazinās CO2 un degvielas patēriņu, kas atšķiras atkarībā no transportlīdzekļa tipa un svārstās no 16 % līdz 30 % salīdzinājumā ar šā standarta 2010. gada pamatlīmeni.
Kalifornija, kuras emisiju standartus parasti ievēro citi ASV štati, nesen pieņēma noteikumus, kas paredz mērķrādītāju līdz 2036. gadam panākt, ka 100 % pārdoto kravas automobiļu un autobusu ir bezemisiju transportlīdzekļi, un turpmāk atļaus vienīgi akumulatoru elektrotransportlīdzekļus vai ar ūdeņraža degvielas elementiem darbināmus transportlīdzekļus.
Turklāt ASV Nacionālajā transporta dekarbonizācijas plānā (National Blueprint for Transportation Decarbonization) (16) paredzēts, ka tīrai elektroenerģijai, ilgtspējīgai biodegvielai/e-degvielai un tīram ūdeņradim ir papildinoša loma transportā kopumā un it īpaši lielas noslodzes autotransportā..
4.3.
EESK norāda, ka ierosinātā regula nebūs vienīgais tiesiskais regulējums, kas attieksies uz nozari.
Vairākas dalībvalstis kopā ar citām valstīm (tostarp Amerikas Savienotajām Valstīm) jau ir apņēmušās līdz 2040. gadam panākt, ka 100 % pārdoto lielas noslodzes transportlīdzekļu ir bezemisiju transportlīdzekļi (17), taču paredzams, ka vietējā un reģionālā līmenī tiks pieņemti dažādi noteikumi (piemēram, iebraukšanas aizliegumi).
Tie galvenokārt nebūs vērsti uz klimatrīcības īstenošanu, taču tie ietekmēs darbību un rentabilitāti transportlīdzekļiem, kas nav bezemisiju transportlīdzekļi.
4.4.
EESK piekrīt, ka regulatīvie stimuli ir svarīgs piedāvājuma puses politikas pasākums, kas veicina ieguldījumus bezemisiju transportlīdzekļu tehnoloģijās un bezemisiju transportlīdzekļu ieviešanā, tādējādi galu galā kopā ar oglekļneitrālām degvielām palīdzot pilnībā dekarbonizēt lielas noslodzes transportlīdzekļu parku.
Tomēr EESK uzskata, ka uzmanība jāpievērš arī pieprasījuma pusei un galvenajiem veicinošajiem nosacījumiem, kas loģistikas operatoriem bezemisiju transportlīdzekļu ekspluatāciju padara par dzīvotspējīgu iespēju.
4.4.1.
Eiropas Automobiļu ražotāju asociācija (ACEA) uzskata, ka bezemisiju transportlīdzekļu skaits uz autoceļiem priekšlikumā būtu ievērojami jāpalielina vismaz divus gadus agrāk, nekā pašlaik paredzēts.
Proti, saskaņā ar jauno ierosināto mērķrādītāju mazāk nekā septiņos gados būtu jāsāk darboties vairāk nekā 400 000 bezemisiju transportlīdzekļu un katru gadu, sākot no 2030. gada, būtu jāreģistrē gandrīz 100 000 transportlīdzekļu.
Tas nozīmē, ka no 2030. gada vairāk nekā vienai trešdaļai no visiem jaunajiem reģistrētajiem transportlīdzekļiem vajadzētu būt bezemisiju trans­
(15) (16) (17)
Eiropas Parlamenta un Padomes Regula (ES) 2019/631 (2019. gada 17. aprīlis) par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (OV L 111, 25.4.2019., 13. lpp.).
DOE/EE-2675, 2023. gada janvāris.
COP27: ASV, Ukraina, Īrija, Aruba, Beļģija, Horvātija, Kirasao, Dominikānas Republika, Lihtenšteina, Lietuva paraksta globālu nodoma deklarāciju par atbalstu centieniem panākt, ka 2040. gadā 100 % pārdoto jauno kravas automobiļu un autobusu ir bezemisiju transportlīdzekļi (17.11.22.).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27.